**Ministru kabineta noteikumu projekta “Grozījumi Ministru kabineta 2009.gada 30.jūnija noteikumos Nr.720 “Noteikumi par valsts nodevas apmēru, samaksas kārtību un atvieglojumiem par ziņu par deklarēto dzīvesvietu reģistrāciju”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2016. gada 1.jūlijam Dzīvesvietas deklarēšanas likums paredzēja, ka Pilsonības un migrācijas lietu pārvalde (turpmāk – Pārvalde) reģistrē ziņas par deklarēto dzīvesvietu, ja dzīvesvietu deklarē Eiropas Savienības dalībvalsts, Eiropas Ekonomikas zonas valsts un Šveices Konfederācijas pilsonis un viņa ģimenes locekļi, kuri ir saņēmuši Latvijas Republikā izdotu reģistrācijas apliecību vai pastāvīgās uzturēšanās apliecību; ārzemnieks, kurš ir saņēmis Latvijas Republikā izdotu uzturēšanās atļauju; bezvalstnieks, kurš ir saņēmis Latvijas Republikā izdotu uzturēšanās atļauju (7.panta ceturtā daļa). Tādējādi minētās personas varēja jebkurā brīdī iesniegt dzīvesvietas deklarēšanas veidlapu Pārvaldē un veikt valsts nodevas samaksu 4,27 *euro* apmērā.Ar 2016.gada 1.jūliju stājas spēkā 2015.gada 8.oktobra likums “Grozījumi Dzīvesvietas deklarēšanas likumā”, kur (2.pants) paredzēts, ja persona ir iesniegusi iesniegumu uzturēšanās atļaujas, reģistrācijas apliecības vai pastāvīgās uzturēšanās apliecības pieprasīšanai vai tās tiesiskā statusa noteikšanai un šajā iesniegumā norādītā informācija satur deklarācijā nepieciešamās ziņas, tā ir uzskatāma par deklarāciju, kā arī paredz to, ka adrese, kura norādīta Pārvaldei adresētajā iesniegumā uzturēšanās atļaujas, reģistrācijas apliecības vai pastāvīgās uzturēšanās apliecības pieprasīšanai vai tiesiskā statusa noteikšanai, uzskatāma par deklarēto dzīvesvietu ar uzturēšanās atļaujas, reģistrācijas apliecības vai pastāvīgās uzturēšanās apliecības izsniegšanas vai tiesiskā statusa noteikšanas dienu, ja Pārvalde nav atteikusies reģistrēt deklarēto dzīvesvietu.Noteikumi papildināti ar 3.1 punktu, paredzot valsts nodevas apmaksas kārtību ārzemniekiem, kuri pieprasa uzturēšanās atļauju, paredzot, ka ārzemnieki šo nodevu var samaksāt gan brīdī, kad pieprasa reģistrēt uzturēšanās atļauju (ārzemnieki, kuri Latvijā jau uzturas ar uzturēšanās atļauju un vēlas to reģistrēt), gan arī tad, kad ir pieņemts lēmums par uzturēšanās atļaujas izsniegšanu un persona formē vai saņem uzturēšanās atļaujas kartiņu (personas apliecību). Šāds izņēmums no noteikumu 3.punktā noteiktās vispārējās valsts nodevas apmaksas kārtības nepieciešams, lai nodrošinātu saprātīgu un lietderīgu valsts nodevas par dzīvesvietas deklarēšanu apmaksas kārtību. Ieviešot šādu kārtību, gadījumā, ja Pārvalde atsaka uzturēšanās atļaujas izsniegšanu, nav jāveic papildus darbības valsts nodevas atmaksai, jo dzīvesvietas deklarēšanas pakalpojums netiek sniegts. Tādējādi netiks radīts administratīvais slogs ne personai, ne pārvaldei.Attiecībā uz tiesiskā statusa noteikšanas iesniegumiem norādāms, ka galvenokārt tie ir iesniegumi, kuros tiek lūgts atzīt personu par Latvijas pilsoni (gan pilngadīgu, gan nepilngadīgu ārvalstī dzimušu personu). Saskaņā ar Noteikumu 4.2.apakšpunktu, reģistrējot bērnu pirmreizējo deklarēto dzīvesvietu, valsts nodevu nemaksā. Līdz ar to par ārvalstī dzimuša bērna pirmreizējo dzīvesvietas adreses deklarēšanu (ko veiks nosakot bērnam tiesisko statusu) valsts nodeva nav jāmaksā. Savukārt, ja tiks iesniegts iesniegums par tiesiskā statusa noteikšanu Latvijā pilngadīgai personai, valsts nodeva būs jāmaksā. Skatot lietas par tiesiskā statusa noteikšanu pilngadīgām ārvalstī dzimušām personām secināms, ka galvenokārt iesniegumi tiek iesniegti, izmantojot pasta pakalpojumus. Līdz ar to gadījumā, ja šīs personas vēlētos līdz ar tiesiskā statusa noteikšanu deklarēt savu dzīvesvietas adresi Latvijā, tām būtu savam iesniegumam jāpievieno dokuments, kas apliecina valsts nodevas samaksu, kas attiecīgi būtu ārvalsts bankas maksājuma dokuments par pārskaitījuma veikšanu. Ievērojot to, ka statistiski lielākais iesniegumu skaits ir no ASV, Dienvidamerikas valstīm, Austrālijas, Kanādas, Krievijas, tad komisijas maksa par 4,27 *euro* pārskaitīšanu uz Latvijas Valsts kasi būtu nesamērīgi augsta. Otra skaitliski absolūti lielākā pilngadīgo personu grupa, kas iesniedz iesniegumu ar lūgumu noteikt tiesisko statusu Latvijā, ir Latvijā dzīvojošas un nestrādājošas personas, kurām attiecīgi ir finansiālās grūtības, kā rezultātā tās nevar noformēt personu apliecinošu dokumentu un uzturēšanās atļauju (Latvijas bezvalstnieks) un nevar samaksāt valsts nodevu par dzīvesvietas adreses deklarēšanu. Šīs personas Latvijā nav atzītas ne par trūcīgām personām, ne arī pensionāriem, kuru pensijas apmērs nepārsniedz valstī noteikto minimālo darba algu (spēkā esošie pamati valsts nodevas atvieglojumiem), jo šīm personām nav noteikts tiesiskais statuss, kas ir šķērslis trūcīgas personas statusa iegūšanai vai atzīšanai par pensionāru. Tādējādi uzskatāms, ka šī personu grupa ir atzīstama par mazākaizsargātām personām un ir nepieciešams nodrošināt tām atbalstu, it īpaši ņemot vērā, ka arī šo personu sasniedzamība (dzīvesvietas deklarēšanas mērķis) ir valstiski svarīga.2015.gadā Pārvalde 1 358 pilngadīgām personām noteica tiesisko statusu Latvijā. Pēc Iedzīvotāju reģistra datiem no šīm personām 74 personām ir norādīta aktuālā dzīvesvietas adrese Latvijā, tai skaitā, 53 personām tā ir deklarētā dzīvesvietas adrese un 21 personai tā ir norādītā dzīvesvietas adrese Latvijā. Tādējādi secināms, ka gandrīz puse Latvijas valstspiederīgo, kam, nosakot tiesisko statusu, bija norādīta dzīvesvietas adrese Latvijā, pēc ziņu iekļaušanas Iedzīvotāju reģistrā un personas koda piešķiršanas nav izpildījusi savu pienākumu un deklarējusi dzīvesvietas adresi (pašvaldībā vai elektroniski), kur, kā liecina Pārvaldes darbā gūtie novērojumi, viens no pamata šķēršļiem ir minēto personu nespēja veikt valsts nodevas samaksu.Ievērojot minēto un vadoties no lietderības un tiesību normu saprātīgas piemērošanas apsvērumiem, un lai nodrošinātu personu sasniedzamību, nepieciešams Noteikumos noteikt, ka valsts nodevu nemaksā personas, kurām Pārvalde nosaka tiesisko statusu (pirmo reizi personu atzīst par Latvijas pilsoni, nepilsoni, bezvalstnieku).Ar 2009.gada 29.oktobra likumu “Grozījumi Dzīvesvietas deklarēšanas likumā”, kas stājās spēkā 2010.gada 1.janvāri no Dzīvesvietas deklarēšanas likuma tika izslēgts regulējums, kas noteica kārtību kādā deklarējama dzīvesvietas adrese pa pastu, tomēr Noteikumu 3.punkta otrais teikums paredz, ja dzīvesvietu deklarē pa pastu, minēto dokumentu nosūta kopā ar deklarācijas iesniegumu.Ievērojot minēto nepieciešams precizēt Noteikumus, svītrojot 3.punkta otro teikumu. Vienlaikus noteikumus nepieciešams precizēt, ka vispārējā kārtībā valsts nodevu par ziņu par deklarēto dzīvesvietu reģistrāciju maksā pirms dzīvesvietas deklarācijas veidlapas iesniegšanas, tādēļ attiecīgi precizēts noteikumu 3.punkts. Noteikumi papildināti ar 3.2 punktu, paredzot maksājumu pakalpojumu veidus, kādi var tikt izmantoti šīs valsts nodevas apmaksai.  |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārzemnieki, kas pieprasa uzturēšanās atļaujas, reģistrācijas apliecības, pastāvīgās uzturēšanās apliecības Latvijas Republikā. 2015.gadā uzturēšanās atļaujas, apliecības saņēmuši (reģistrējuši) 44 050 ārzemnieki.Pilngadīgas personas, kurām tiek noteikts tiesiskais statuss Latvijā. 2015.gadā ir bijušas 1 358 šādas personas.Pašvaldību darbinieki, Pilsonības un migrācijas lietu pārvaldes darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Pašvaldībām samazināsies administratīvais slogs, tās nedeklarēs personas, kurām Pilsonības un migrācijas lietu pārvalde noteiks tiesisko statusu un uzreiz veiks šo personu dzīvesvietas adreses deklarēšanu, un attiecīgi pašvaldībām nebūs jāveic valsts nodevas iekasēšana. Projekts neietekmē Pilsonības un migrācijas lietu pārvaldes administratīvo slogu, jo arī līdz šim ārvalstnieki varēja deklarēt dzīvesvietas adresi Pilsonības un migrācijas lietu pārvaldē, veicot valsts nodevas samaksu Pilsonības un migrācijas lietu pārvaldes teritoriālā nodaļā ar maksājumu karti maksājumu karšu pieņemšanas terminālī, savukārt personas, kurām tiks noteikts tiesiskais statuss, neveica un turpmāk neveiks valsts nodevas samaksu par dzīvesvietas adreses deklarēšanu, ko veiks Pilsonības un migrācijas lietu pārvalde. |
| 3. | Administratīvo izmaksu monetārs novērtējums | 2015.gadā Pilsonības un migrācijas lietu pārvalde 1 358 pilngadīgām personām noteica tiesisko statusu Latvijā. No šīm personām 74 personām ir norādīta aktuālā dzīvesvietas adrese Latvijā, tai skaitā, 53 personām tā ir deklarētā dzīvesvietas adrese un 21 personai ir norādītā dzīvesvietas adrese Latvijā. Ievērojot šos statistikas datus, paredzams, ka vidēji gadā varētu būt 80 pilngadīgas personas, kurām Pilsonības un migrācijas lietu pārvalde noteiks tiesisko statusu Latvijā un deklarēs tām dzīvesvietas adresi Latvijā, neiekasējot valsts nodevu, no tām aptuveni 55 personas varētu būt tās, kuras, pastāvot iepriekšējai dzīvesvietas deklarēšanas kārtībai) būtu vērsušās pašvaldībā dzīvesvietas deklarēšanai.Līdz šim:Iestādei:C (pašvaldībai dzīvesvietas deklarācijas pieņemšana un valsts nodevas maksājuma iekasēšana) = (atalgojums 5,92 *euro*/h (vidējā atlīdzība (dati par 2016.gada februāri)) x 0,17 h (10 min)) x (55 gadījumu gadā (vidēji tik personu varētu vērsties pašvaldībā, lai deklarētu dzīvesvietu) = 55 *euro*Pēc projekta spēkā stāšanās – 0 *euro* |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2016. gadu | izmaiņas, salīdzinot ar 2016. gadu | izmaiņas, salīdzinot ar 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | -59 | -235 | -235 | -235 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | -59 | -235 | -235 | -235 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -59 | -235 | -235 | -235 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | -59 | -235 | -235 | -235 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | -59 | -235 | -235 | -235 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | -59 | -235 | -235 | -235 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2015.gadā Pilsonības un migrācijas lietu pārvalde 1 358 pilngadīgām personām noteica tiesisko statusu Latvijā. No šīm personām 74 personām ir norādīta aktuālā dzīvesvietas adrese Latvijā, tai skaitā, 53 personām tā ir deklarētā dzīvesvietas adrese un 21 personai ir norādītā dzīvesvietas adrese Latvijā. Ievērojot šos statistikas datus, paredzams, ka vidēji gadā varētu būt 80 pilngadīgas personas, kurām Pilsonības un migrācijas lietu pārvalde noteiks tiesisko statusu Latvijā un deklarēs tām dzīvesvietas adresi Latvijā, neiekasējot valsts nodevu.Ievērojot to, ka varētu prognozēt, ka gadījumā, ja tiesiskais regulējums netiktu mainīts (Pilsonības un migrācijas lietu pārvaldei, nosakot personas tiesisko statusu nebūtu tiesību deklarēt personu) vidēji 25 personas gadā nedeklarētu savu dzīvesvietu, tāpat kā 2015.gadā to nav veikušas 21 persona, tad tāpat kā šobrīd ietekme uz valsts budžetu būtu 0.Tādējādi vidēji aptuveni 55 personas (no 80) tādā gadījumā varētu vērsties pašvaldībā un deklarēt savu dzīvesvietas adresi un līdz ar to arī samaksāt valsts nodevu 4,27 *euro* apmērā, kas saskaņā ar Ministru kabineta 2009.gada 30.jūnija noteikumu Nr.720 “Noteikumi par valsts nodevas apmēru, samaksas kārtību un atvieglojumiem par ziņu par deklarēto dzīvesvietu reģistrāciju” 6.punktu tiktu ieskaitīta attiecīgās pašvaldības budžetā.Ievērojot minēto, projekts ietekmē pašvaldību budžetu.Ietekme uz pašvaldību budžetu (ieņēmumu samazinājums) sākot ar 2017.gadu (ik gadu):55 x 4.27 *euro* (valsts nodeva par dzīvesvietas deklarēšanu) = 235 *euro*.Ja projekts stāsies spēkā 2016.gada rudenī, tad šajā gadā ietekme uz pašvaldību budžetu būs 59 *euro* (ceturtā daļa no 235 *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes mājaslapās. |
| 2. | Sabiedrības līdzdalība projekta izstrādē | Projekts 2016.gada 4.jūlijā ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un 2016.gada 8.jūlijā Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti | 2016.gada 15.augustā saņemts Latvijas Lielo pilsētu asociācijas viedoklis par projektu, kur norādīts, ka personas, kurām ir uzturēšanās atļauja, mēdz mainīt dzīvesvietu un attiecīgi vēršas pašvaldībā, lai deklarētu jauno dzīvesvietu. Norāda, ka šajā gadījumā valsts nodeva būtu maksājama, jo šīs personas dzīvo attiecīgajā pašvaldībā un saņem sociālās garantijas. Izvērtējot šo viedokli, norādāms, ka atbrīvojumu no valsts nodevas maksāšanas nav paredzēts noteikt ārzemniekiem, kuriem izsniedz uzturēšanās atļaujas. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Anotācijas IV, V sadaļa - Projekts šo jomu neskar.

Iekšlietu ministrs R.Kozlovskis

Vīza: valsts sekretāre I. Pētersone-Godmane

02.09.2016. 14:15

1 956

Stone, 67219425

kristine.stone@pmlp.gov.lv

Brīvniece, 67219453

ramona.brivniece@pmlp.gov.lv